text: Vildsvinene er rykket nordpå
  10 maj 2019 kl. 13.51
  Vildsvin set så højt mod nord som i Henne By. Det er så vidt vides første gang de er så langt nordpå.
  En sommerhusejer i Henne By fik sig i går en oplevelse.
  Mens Allan Jylov, kendt fra Henne Mølleå Badehotel, stod og kiggede ud ad sit vindue, da en lille vildsvinefamilie invaderede haven.
  - I alt var der 8 unger, og det eneste de gjorde, var at snuse rundt i haven, siger Allan Jylov til TV SYD.  
  
  Jægerne skal være opmærksomme
  Allan Jylov driver som sagt Henne Mølleå Badehotel, og hans samlever er Eva Kjer Hansen (V), der er minister for fiskeri, ligestilling og nordisk samarbejde. Parret opholder sig meget i sommerhuset på grund af Allans arbejde.
  Det var Eva Kjer Hansen, der lagde billeder på Facebook af vildsvinene.
  - Det siger mig, at jægerne skal være opmærksomme, siger Eva Kjer Hansen til Jyske vestkysten.
  
  